钦定古今图书集成/理学汇编/字学典/第115卷 > 泰不华
## 钦定古今图书集成/理学汇编/字学典/第115卷 > 泰不华

按《元史》本传：“泰不华，字兼善，伯牙吾台氏。初名达普
化，文宗赐以今名。年十七，江浙乡试第一。明年，赐进
士及第，授集贤修撰。至正十一年，迁浙东道宣慰使，
追赠江浙行省平章政事，封魏国公，谥忠介。善篆隶，
温润遒劲。尝类《复古编》十卷，考正讹字，于经史多有
据云。”

按《书史会要》：“泰不华篆书师徐铉、张有，稍变其法，自
成一家。行笔亦圆熟，特乏风采耳。常以汉刻题额字
法题今代碑额，极高古可尚，非他人所能及。正书宗
欧阳率更，亦有体格。”